35. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 52447 της 8/22 Μαΐου 1978 (ΦΕΚ Β΄ 473) Περί διαδικασίας εκλογής υποψηφίων μελών Σχολικών Εφορειών των Μειονοτικών Σχολείων. Έχοντας υπόψη τις διατάξεις του άρθρου 6 του Νόμου 694/1977 «περί Μειονοτικών Σχολείων της Μουσουλμανικής Μειονότητος εις Δυτικήν Θράκην», αποφασίζουμε: Η διαδικασία εκλογής για την κατάρτιση πίνακα υποψηφίων μελών Σχολικών Εφορειών των Μειονοτικών Σχολείων καθορίζεται όπως στα επόμενα άρθρα. Άρθρον 1. 1.Ο αρμόδιος Νομάρχης εκδίδει κάθε τρία χρόνια και κατά το μήνα Δεκέμβριο, προκήρυξη για τη διεξαγωγή εκλογών μεταξύ των γονέων και κηδεμόνων των μαθητών Μειονοτικών Σχολείων. 2.Στην προκήρυξη αναφέρεται ο σκοπός των εκλογών, ο τόπος και ο χρόνος διεξαγωγής αυτών και κάθε άλλη αναγκαία λεπτομέρεια. 3.Η προκήρυξη τοιχοκολλείται στο κατάστημα του Σχολείου, για να λάβουν γνώση οι γονείς και κηδεμόνες των μαθητών του Σχολείου. 4.Με την προκήρυξη καλούνται όσοι θέλουν μέσα σε (5) ημέρες από την προκήρυξη να υποβάλλουν δια των Επιθ/τών στην οικεία Νομαρχία αίτηση υποψηφιότητας καθώς και βεβαίωση της Κοινοτικής αρχής που να φαίνεται ο τόπος της μόνιμης κατοικίας του υποψηφίου. 5.Μέσα σε δέκα ημέρες από τη λήξη της προθεσμίας της προηγουμένης παραγράφου οι Επιθ/τές συντάσσουν και υποβάλλουν στον οικείο Νομάρχη ονομαστικό κατάλογο των υποψηφίων. 6.Ο Νομάρχης εγκρίνοντας τον κατάλογο των υποψηφίων τον επαναφέρει, μέσα σε πέντε ημέρες, στον Επιθ/τή με τη φροντίδα του οποίου τοιχοκολλείται στο Γραφείο του Σχολείου. 7.Εκλογές δεν γίνονται αν οι εκλόγιμοι δεν είναι τουλάχιστον (5) πέντε. Άρθρο 10. 1.Μετά το πέρας της ψηφοφορίας κλείεται το πρωτόκολλο ψηφοφορίας και υπογράφεται από τα μέλη της Εφορευτικής Επιτροπής. 2.Στη συνέχεια η Εφορευτική Επιτροπή ενεργεί ως ακολούθως: Ο Πρόεδρος παίρνει από την κάλπη ένα-ένα φάκελο, τον αποσφραγίζει και αφού εξακριβώσει ότι είναι έγκυρο το ψηφοδέλτιο, το δείχνει στα άλλα μέλη και διαβάζει τα ονόματα που είναι εγγεγραμμένα σ’ αυτό. 3.Έπειτα συντάσσεται πίνακας που περιλαμβάνει κατά σειρά πλειοψηφίας μέχρι (15) από τους επικρατέστερους ψηφισθέντες. 4.Ο πίνακας υποβάλλεται στον οικείο Επιθ/τή με αναφορά που περιλαμβάνει τα ακόλουθα: α)Τον αριθμό των εγγεγραμμένων ψηφοφόρων, β)τον αριθμό των ψηφισάντων, γ)τον αριθμό των εγκύρων ψηφοδελτίων και δ)τον αριθμόν των άκυρων ψηφοδελτίων. 5.Ο Επιθεωρητής στέλνει με τις παρατηρήσεις του, τον πίνακα στον οικείο Νομάρχη προς κύρωση. Μαζί με τον πίνακα αποστέλλονται και τα λοιπά στοιχεία. Άρθρο 11. Την εποπτεία επί των εκλογών ενεργούν ο Γενικός Επιθ/τής των Μειονοτικών Σχολείων και οι Επιθ/τες Δημοτικής εκπαιδεύσεως των Μειονοτικών Σχολείων, ο καθένας στον τομέα της αρμοδιότητός του.  (Αντί για τη σελ. 284,19) Σελ.284,19(α) Τεύχος Ε73-Σελ.17 Μειονοτικά Σχολεία 32.Γ.ι.35 Άρθρον 2. 1.Δικαίωμα ψήφου έχουν μόνο οι μόνιμοι κάτοικοι της πόλεως, κωμοπόλεως, χωρίου, συνοικισμού ή συνοικίας της εκπαιδευτικής περιφέρειας που εξυπηρετεί το Σχολείο, οι οποίοι είναι γονείς και κηδεμόνες μαθητών του Σχολείου. 2.Δεν έχουν το προηγούμενο δικαίωμα, όσοι έχουν ψηφίσει για την εκλογή Σχολικής Εφορείας, άλλου Μειονοτικού Σχολείου. Άρθρον 3. Οι εκλογές διεξάγονται χωριστά για κάθε Μειονοτικό Σχολείο. Άρθρο 4. 1.Για τη διεξαγωγή των εκλογών συγκροτείται με απόφαση του οικείου Νομάρχη τριμελής Εφορευτική Επιτροπή, χωριστά για κάθε Σχολείο, που αποτελείται από δύο γονείς ή κηδεμόνες των μαθητών του οικείου Σχολείου, που έχουν δικαίωμα ψήφου και από το Διευθυντή ή τον Υποδιευθυντή του Σχολείου, ο οποίος εκτελεί και χρέη Γραμματέα της Επιτροπής. 2.Με την ίδια απόφαση ορίζεται ένα από τα μέλη ως Πρόεδρος της Επιτροπής καθώς και τα αναπληρωματικά μέλη. Άρθρο 5. 1.Η ψηφοφορία διενεργείται με βάση τους εκλογικούς καταλόγους, που περιλαμβάνει όλους τους έχοντες δικαίωμα ψήφου για κάθε Μειονοτικό Σχολείο χωριστά. 2.Οι ανωτέρω κατάλογοι για να έχουν ισχύ πρέπει να είναι θεωρημένοι από τον οικείο Νομάρχη. 3.Η ψηφοφορία διεξάγεται εντός του Μειονοτικού Σχολείου και σε χώρο που καθορίζει και διαρρυθμίζει καταλλήλως η Εφορευτική Επιτροπή. Άρθρο 6. Η Εφορευτική Επιτροπή έχει δική της σφραγίδα και τηρεί τα εξής βιβλία α)βιβλία πρακτικών και β)πρωτόκολλο ψηφοφορίας. Άρθρο 6. 1.Τα ψηφοδέλτια κατασκευάζονται από λευκό χαρτί και έχουν σχήμα ορθογώνιο διαστάσεων 20Χ25 εκατοστά. 2.Κάθε ψηφοδέλτιο είναι έγκυρο εφόσον φέρει τη σφραγίδα της εφορευτικής Επιτροπής και τη μονογραφή των μελών της. 3.Οι φάκελοι μέσα στους οποίους κλείνονται τα ψηφοδέλτια είναι ομοιόμορφοι και από χαρτί αδιαφανές, λευκής αποχρώσεως και φέρουν τη σφραγίδα της Εφορευτικής Επιτροπής. Άρθρο 8. 1.Οι εκλογείς προσέρχονται στο κατάστημα της ψηφοφορίας ανά τρεις και παρουσιάζονται στην Εφορευτική Επιτροπή, η οποία αναγνωρίζει την ταυτότητα και επαληθεύει την εγγραφήν τους, στον εκλογικό κατάλογο. 2.Ψηφοφόρος που δεν είναι εγγεγραμμένος στον εκλογικό κατάλογο δεν μπορεί να ψηφίσει. 3.Σε κάθε εκλογέα η Εφορευτική Επιτροπή δίνει ένα φάκελο με ένα ψηφοδέλτιο, σφραγισμένο και μονογραφημένα. 4.Στη συνέχεια ο εκλογέας αποσύρεται στον καθορισμένο χώρο και κλείνει στο φάκελο το ψηφοδέλτιο αφού προηγουμένως αναγράφει σ’ αυτό τους υποψηφίους της προτιμήσεώς του, οι οποίοι μπορεί να είναι μέχρι 15. 5.Έπειτα επικολλά το φάκελο και επανερχόμενος δείχνει αυτόν στην Εφορευτική Επιτροπή και μετά τον ρίχνει ιδιόχειρα μέσα στην κάλπη. Άρθρο 9. 1.Κάθε εκλογέας που δεν μπορεί να συμπληρώσει το λευκό ψηφοδέλτιο, απευθύνεται στον Πρόεδρο της Εφορευτικής Επιτροπής, ο οποίος και παρέχει την συνδρομή του. 2.Τα μέλη της Εφορευτικής Επιτροπής, εφόσον είναι εγγεγραμμένα στον εκλογικό κατάλογο, ψηφίζουν στο ίδιο κατάστημα, αμέσως μετά τη λήξη της ψηφοφορίας. 